ନୂଆଦିଲ୍ଲୀ, ୧୧।୦୭ : ପ୍ରତିବର୍ଷ ଭାରତୀୟ ଟିମରେ ନୂଆ ନୂଆ ଦମଦାର୍ ବ୍ୟାଟର୍ ସ୍ଥାନ ପାଇଥାନ୍ତି । ତେବେ ସମସ୍ତେ ଦୀର୍ଘ ଦିନ ଧରି ଦେଶ ପାଇଁ ଖେଳିବାର ସୁଯୋଗ ପାଇନଥାନ୍ତି । ଅନେକ ଖେଳାଳି ଏପରି ଅଛନ୍ତି ଯେଉଁମାନେ ଘରୋଇ ଟୁର୍ଣ୍ଣାମେଣ୍ଟରେ ଭଲ ଖେଳିଲେ ମଧ୍ୟ ଜାତୀୟ ଦଳରେ ସ୍ଥାନ ମିଳେନି । ସେମାନଙ୍କୁ ଦକ୍ଷତା ପ୍ରମାଣିତ କରିବାକୁ ଭରପୁର ସୁଯୋଗ ମିଳେନାହିଁ । ସଚିନ ତେନ୍ଦୁଲକର, ସୌରଭ ଗାଙ୍ଗୁଲି ଓ ରାହୁଲ ଦ୍ରାବିଡଙ୍କ ସମୟରେ ଏପରି ଅନେକ ଖେଳାଳିଙ୍କୁ ଅଣଦେଖା କରାଯାଇଛି । ଆସନ୍ତୁ ନଜର ପକାଇବା ଏହି ସବୁ ଖେଳାଳିଙ୍କ ଉପରେ ।
ଟେଷ୍ଟ କ୍ରିକେଟରେ ଭାରତୀୟ ଦଳର ଏକଦା ମେରୁଦଣ୍ଡ ଥିଲେ ଓ୍ୱାସିମ ଜାଫର । ଦଳକୁ ଅନେକ ମୁକାବିଲା ଜିତାଇଛନ୍ତି । କିନ୍ତୁ ୨୦୦୮ରେ ଖରାପ ଫର୍ମ ପାଇଁ ଦାଙ୍କୁ ଆଉ ସୁଯୋଗ ମିଳିନଥିଲା । ବାଦ୍ ପଡିବା ପରେ ଘରୋଇ ମ୍ୟାଚରେ ସେ ଭଲ ଖେଳିଥିଲେ । ପ୍ରଥମ ଶ୍ରେଣୀ କ୍ରିକେଟରେ ସେ ୧୭୦୦୦ରୁ ଅଧିକ ରନ୍ କରିଛନ୍ତି ।
ଅମୋଲ ହେଉଛନ୍ତି ରଣଜୀରେ ଦ୍ୱିତୀୟ ସର୍ବାଧିକ ରନ୍ ସଂଗ୍ରହକାରୀ ବ୍ୟାଟର୍ । ସେ ଥରୁଟିଏ ହେଲେ ଭାରତ ପାଇଁ ଖେଳି ନାହାଁନ୍ତି । ତାଙ୍କ ଦମରେ ଦଳ ୭ ଥର ରଣଜୀ ଚାମ୍ପିଅନ ହୋଇଛି । ୧୯୯୩ରେ ରଣଜୀରେ ପଦାର୍ପଣ କରିଥିବା ଅମୋଲ ହରିୟାଣା ବିପକ୍ଷରେ ପ୍ରଥମ ମ୍ୟାଚରେ ୨୬୦ ରନର ଦମଦାର୍ ପାଳି ଖେଳିଥିଲେ । ସେ ୧୭୧ଟି ପ୍ରଥମ ଶ୍ରେଣୀ କ୍ରିକେଟ୍ ଖେଳିଥିବା ବେଳେ ୪୮.୧୩ ଆଭରେଜରେ ୩୩୩୬୭ ରନ୍ କରିଥିଲେ । ଏଥିରେ ୩୦ଟି ଶତକ ସାମିଲ ଥିଲା ।
ମହମ୍ମଦ କୈଫଙ୍କୁ ସମସ୍ତେ ଜାଣିଛନ୍ତି । ୨୦୦୨ ନାଟଓ୍ୱେଷ୍ଟ୍ ଟ୍ରାଇ ସିରିଜରେ ସେ ଦଳକୁ ଚାମ୍ପିଅନ କରାଇଥିଲେ । ଏହାସହ ସେ ଚମତ୍କାର ଫିଲ୍ଜିଂକୁ ନେଇ ମଧ୍ୟ ଚର୍ଚ୍ଚାରେ ରହିଥିଲେ । ତେବେ ସେ ଦଳ ପାଇଁ ମାତ୍ର ୧୩ଟି ଟେଷ୍ଟ୍ ଖେଳିଛନ୍ତି । ୨୦୦୬ରେ ତାଙ୍କ କ୍ରିକେଟ୍ କ୍ୟାରିଅର ଏକପ୍ରକାର ଶେଷ ହୋଇଯାଇଥିଲା । ତେବେ ଏହି ମସିହାରେ ସେ ଓ୍ୱେଷ୍ଟଇଣ୍ଡିଜ ବିପକ୍ଷ ସିରିଜରେ ୩୧୭ ରନ୍ କରିଥିଲେ ।
ଏହି ବ୍ୟାଟର ଭାରତକୁ ଏକଦା ଏକ ରୋମାଞ୍ଚକର ବିଜୟ ଦେଇଥିଲେ । କିନ୍ତୁ ପରେ ଆଉ ତାଙ୍କ ବ୍ୟାଟରୁ ଭଲରନ୍ ବାହାରନଥିଲା । ତାଙ୍କୁ ବଦଳରୁ ବାଦ୍ ହେବାକୁ ପଡିଥିଲା । ଦକ୍ଷିଣ ଆଫ୍ରିକା ବିପକ୍ଷରେ ନିଜର ପଦାର୍ପଣ ମ୍ୟାଚରେ ସେ ୫୬ ରନ୍ କରିଥିଲେ । ତେବେ ରଣଜୀରେ ସେ ୭୮୫୦ ରନ୍ କରିଥିଲେ । ଯାହା କୌଣସି ବ୍ୟାଟରଙ୍କ ଷଷ୍ଠ ସର୍ବାଧିକ ସ୍କୋର ।
ସେତେଟା ଲୋକପ୍ରିୟ ବ୍ୟାଟର ନହେଲେ ବି ହୃଷିକେଶ ୧୯୯୮ରେ ପାକିସ୍ତାନ ବିପକ୍ଷ ଏକ ମୁକାବିଲାରେ ମ୍ୟାଚ୍ ବିଜୟୀ ଚୌକା ମାରିଥିଲେ । ଫଳରେ ଭାରତ ସିରିଜ୍ ହାତେଇଥିଲା । ପରେ ତାଙ୍କୁ ସେତେଟା ସୁଯୋଗ ମିଳିନଥିଲା । ୧୯୯୭ରେ ଶ୍ରୀଲଙ୍କା ବିପକ୍ଷରେ ପଦାର୍ପଣ କରିଥିବା ଏହି ବ୍ୟାଟର ଲଗାତର ଭଲ ଖେଳିବାରେ ବିଫଳ ହୋଇଥିଲେ । ଘରୋଇ ଫର୍ମାଟରେ ୧୦୦୦୦ରୁ ଅଧିକ ରନ୍ କରିଥିବା ଏହି ଖେଳାଳିଙ୍କ ଆଭରେଜ୍ ହେଉଛି ୫୨.୨୬ । ସେ ରଣଜୀରେ ପଞ୍ଚମ ସର୍ବାଧିକ ରନ୍ ସ୍କୋରର୍ ।
